Aroa Gorostiza

[thumb|260px|[Aroa Gorostiza, Merino eta Olatz Agorria, Bizkaikoloreak V. Klasikoa durangaldean, 2014 maiatza ]]**Aroa Nicole Gorostiza Ulloa** (Elorrio, Bizkaia, ) bizkaitar txirrindulari profesionala da. Bizkaiko eta Durangoko UCIko emakumezkoen talde kontinentalean ibili zen. 2014an Bizkaiko txapelduna izan zen kadete mailan. 

2025eko maiatzaren Euskadiko Txapelduna izan zen Sopelaneta ekainean Espainiako kopan bigarrena Lizarran.
## Bizitza 
Elorrioko Txirrindularitza Elkarteko mutiko batzuk poligono batean bueltaka ikusi ondoren, piztu zitzaion zaletasuna. Txirrindularia izan zen aitak hasieran nahi izan ez bazuen ere, gero izena eman eta lagundu zion. Bere iritziz lautadan nahiko ondo moldatzen zen, baita portu laburretan ere. Nesketan Marianne Vos eta mutiletan Mikel Landa izan ditu idolo.

## Taldeak 
Talde hauexetan aritu da:
* 2014: CAF-Turnkey Engineering
* 2025: Eulen-NUUK 

## Txirrindulari ibilbidea 
2016an, urtebete Elorrioko Gaursa-Renaulten, Joseba Gorostiza aita, entrenatzaile izan ondoren, Aroa 17 urterekin Iurretako CAF-Turnkey Engineering klubera itzuli zen, Agus Ruizekin batera prestatzen jarraitu ahal izateko, Espainia osoan egiten ziren probetan parte hartuta. Gainera, pista eta errepideko probak bateratzen jarraitu zuen.

2017an Euskadiko txapelduna izan zen. Elorriko Gaursa-Renault Abadiño-Elorrioko Gorostiza txirrindularia gailendu zen modalitateko lau lasterketetan, eta, beraz, berriro ere urrezko domina jarri zitzaion Euskadiko Txapelketan, kadete kategorian bi aldiz lortu baitzuen. Gorostizak txapelketa eskuratzeko, Irama Vega txirrindulariaren laguntza izan zuen, CAF Turkney Engeneering talde iurretarrarena. 

2018ko abuztuan Tafallan Bizkaia Durango-Euskadi Murias taldekako sailkapena irabazi zuten, Martínez, Alonso, Aroa Gorostiza, Henrietta Colborne, Míriam Gardachal eta Enara Lópezen lanari esker.

2019ko ekainean Bizkaiko txirrindulariak garaipena lortu zuen Euskadiko Txapelketan, 23 urtez azpikoen kategorian, 80 kilometro baino gehiagoko ihesaldiaren ondoren. Emakumezkoen II. klasikoan Euskadiko txapelduna izan zen Ugaon.

2019ko abuztuan Donostiako Klasiko (1.1 UCI) emakumezkoen lehen edizioan eguneko animatzaile handienetako bat izan eta ihesean 3´ aldea izan bazuen ere, ezin izan zuen garaipena lortu. Lucy Kennedy (MTS) izan zen irabazlea.

2019an, Euskadiko txapeldun geratu zen, 23 urtez azpiko mailan, Ugaon, 80 kilometroko ihesaldi baten ostean. Ihesaldian lagun izan zuen Ziortza Isasi herrikidea elite mailako txapelduna izan zen.

21 urterekin txirrindularitza utzi zuen elikadura-jokabidearen nahasmendua zela-eta. Bi urtetan hartu ere ez zuen egin bizikleta. Elorrio Rugby Taldean zebiltzan lagunak animatuta, emaitzen presiorik gabeko lagun-giro positiboan jardun zuen kirolean. Lanean hasi zenean utzi behar izan zuen eta hurrengo urtean mendiko lasterketa batzuetan hartu zuen parte. 26 urterekin berriro itzuli zen txirrindularitzara beste mentalitate batekin, kirolaz gozatzea helburu zuela. Presio txikiagoa zuen talde batekin fitxatu zuen, Eulen-NUUK taldean hain zuzen ere. Denboraldian, besteak, beste, Euskadiko txapelketa irabazi zuen.2025eko ekainaren 8an, Espainiako Koparen barruko lasterketa lehiatu zuten Lizarran podiumera igo zen, bigarren tokian. Sophia Sammons izan zen txapelduna.

## Palmaresa 
* 2025eko maiatzaren 31n, Sopelan Euskadiko Txapelduna link=Archivo:Gold_medal_icon.svg|15x15px 
* 2025eko ekainaren 8an, Lizarran Espainiako Koparen barruko lasterketan 2.a link=Archivo:Silver_medal_icon.svg|15x15px 
* 2019an, Euskadiko txapelduna 23 urtez azpiko mailan link=Archivo:Gold_medal_icon.svg|15x15px 

## Erreferentziak 
## Kanpo estekak 
* Aroa Gorostiza *ProCyclingStats*